Dragi učenci,

z Ministrstva za izobraževanje, znanost in šport smo prejeli navodila o ocenjevanju do konca šolskega leta 2019/20.

Pri geografiji je v drugem ocenjevalnem obdobju potrebno učenca oceniti vsaj enkrat.

Vsak učenec 8. a bo zato izdelal **geografski opis poljubno izbrane države iz Avstralije in Oceanije ali iz Severne oziroma Srednje Amerike**. To predstavitev bom nato ocenil.

Pri izdelavi predstavitve si pomagajte z učbenikom in samostojnim delovnim zvezkom. Uporabite lahko tudi svetovni splet, knjige ali kakšen drug vir informacij.

Predstavitev naj bo izdelana v obliki elektronske prezentacije (PowerPoint) ali v obliki opisa v Wordu oziroma na papirju.

**Za izbrano državo (iz Avstralije in Oceanije ali iz Severne oziroma Srednje Amerike) v svojem geografskem opisu predstavite sledeče:**

1) OSNOVNI PODATKI O DRŽAVI:

*\* Pomembnejši podatki (ime države, glavno mesto, velikost, državni simboli, delitev, denarna enota …).* ***(2 t)***

2) GEOGRAFSKA LEGA:

*\* Opis geografske lege (glede na: toplotne pasove, celino / del celine, sosednje države ali oceane in morja, ki jo oblivajo …).* ***(2 t)***

3) NARAVNOGEOGRAFSKE ZNAČILNOSTI:

*\* Površje (pomembnejše reliefne enote, najvišja točka, morebitne posebnosti površja …).* ***(2 t)***

*\* Podnebje (podnebni tipi – kateri?, kje?; posebnosti v temperaturah ali količini in razporeditev padavin …).* ***(2 t)***

*\* Rastlinstvo in živalstvo (prevladujoči tipi rastlinstva – kateri?, kje?; posebne rastline in živali …).* ***(2 t)***

*\* Vodovje (večje reke, jezera, morja, morebitne zanimivosti …).* ***(2 t)***

4) DRUŽBENOGEOGRAFSKE ZNAČILNOSTI:

*\* Prebivalstvo (število prebivalcev, gostota poselitve – območja redke in goste poselitve, rasna sestava, verska sestava, jezikovna sestava, problemi …).* ***(2 t)***

*\* Naselja (večja / pomembnejša mesta …).* ***(2 t)***

*\* Gospodarstvo (glavne gospodarske panoge, opis značilnosti pomembnejših gospodarskih panog …).* ***(2 t)***

5) ZNAMENITOSTI / POSEBNOSTI:

*\* Največje znamenitosti / posebnosti te države (prepoznavnosti, turistične atrakcije, pomembne osebnosti, posebnosti prometa, pomembni dogodki …).* ***(2 t)***

***\* POMEMBNO: Obvezni sestavni deli, ki bodo ocenjeni, so podčrtani. Napotki v oklepajih naj ti bodo le v pomoč pri izdelavi in niso vsi obvezni.***

**Kriteriji / merila ocenjevanja:**

Sestavni deli bodo ovrednoteni s številom točk, ki so navedene v oklepajih za opisom nalog.

Vsak del bo ovrednoten:

popolnoma pravilno = 2 točki, delno pravilno / pomanjkljivo = 1 točka, nepravilno ali manjkajoče = 0 točk.

Po seštevku točk (največje število možnih točk je 20) se bo določila ocena:

0-8 = nzd (1), 9-11 = zd (2), 12-14 = db (3), 15-17 = pdb (4), 18-20 = odl (5).

Svojo predstavitev mi pošljite na moj elektronski naslov ( martin.stinjek@os-sturje.si ), najkasneje **do srede, 20. 5. 2020**. *Na elektronski naslov mi lahko pišete tudi, če boste pri izdelavi naleteli na kakšne težave oziroma vprašanje.*